گلشير پنهور

گلشير پنهور (انگريزي:Gulsher Panhwar) سنڌ ۾ جنم وٺندڙ سنڌي ٻوليءَ ۽ انگريزي ٻوليءَ جو ليکڪ ۽ سماج سڌارڪ آهي.

زندگي جو احوال 
گلشير پنهور 24 آڪٽوبر 1969ع تي خدا بخش پنهور جي گهر ۾ ڳوٺ دلاور پنهور، جوهي تعلقو، دادو ضلعو ،سنڌ ۾ جنم ورتو.

تعليم ۽ عملي زندگي
گلشير پنهور پرائمري تعليم ڳورنمينٽ پرائمري اسڪول ڳوٺ شهمير گاڏهي مان 1980ع ۾ پاس ڪئي. هن مئٽرڪ جو امتحان گورنمينٽ هاءِ اسڪول جوهي مان 1987ع ۾ پاس ڪيو. هن انٽر جو امتحان استاد بخاري ڊگري ڪاليج دادو منجهان 1991ع ۾ پاس ڪيو. پنهور پوء پرائيويٽ طور تعليم حاصل ڪئي. هن بي اي جي ڊگري 1995ع ۾ ۽ ايم اي اڪنامڪس ۾ ڊگري 2005ع ۾ سنڌ يونيورسٽي ڄامشورو مان حاصل ڪئي. هن بي ايڊ جي ڊگري 2000ع ۾ ۽ ايم ايڊ جي ڊگري2007ع ۾ علامه اقبال اوپن يونيورسٽي مان حاصل ڪئي.

علم ۽ ادب 
گلشير پنهور 1989ع ۾ پرائيمري استاد مقرر ٿيو ۽ علمي خدمتون سرانجام ڏيندو رهيو آهي. هن لکڻ جي شروعات 2003ع ۾ ڪئي. هن سنڌي توڙي انگريزي ۾ ڪيترائي ئي مضمون لکيا آهن جيڪي سنڌي ۽ انگريزي ٻوليءَ جي اهم اخبارن ۽ رسالن ۾ شايع ٿيل آهن. سندس مضمون ايڪسپريس ٽربيون، ڊان، دي نيشن ۽ ٻين ڪيترين اخبارن ۾ ڇپجن ٿا. هن تعليمي ماهر طور اسلام آباد ، مراڪش ۽ سينيگال ملڪن ۾ منعقد سيمينارن ۾ شرڪت ڪئي آهي. سماج سڌارڪ طور به ڪم ڪندو رهيو آهي ۽ ڪيترين ئي سماجي تنظيمن سان سلهاڙيل رهيو آهي. https://tribune.com.pk/story/953793/a-livelihood-from-leaves/?amp=1 

 حوالا 

زمرو:سنڌي ليکڪ 
زمرو:دادو ضلعي جا ماڻھو